แสบแวลาโดนน้ำค่ะ แต่ตอนอยู่เฉยๆจะมีคับยิบๆบ้าง พอส่องกระจกดูแล้วไม่พบแผลหรืออะไรเลยค่ะ ให้แฟนดูก็บอกว่าปกติไม่มีแผลหรือตุ่มอะไร เป็นแบบนี้บ่อยมากค่ะ เป็นเกือบทุกๆ2เดือนเลย ทำยังไงดีคะ จะไปหาก็ยังกลัวๆช่วงนี้โควิดค่ะ
สวัสดีค่ะ อาการแสบตรงปากช่องคลอดดังกล่าวมา อาจจะมีสาเหตุมาจาก การระคายเคืองที่ช่องคลอดจากความอับชื้น การล้างหรือถูบริเวณดังกล่าวรุนแรงเกินไป .การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด การติดเชื้อเริมหรือหูดหงอนไก่แต่มักเห็นเป็นผื่น หรือแผลชัดเจน ถ้าเป็นมาเรื้อรังดังกล่าวมา หรือถ้าเป็นตอนปัสสาวะอาจนึกถึงภาวะทางเดินปัสสาวะอักเสบหรือติดเชื้อได้เบื้องต้นใส่เสื้อผ้าระบายอากาศได้ดีไม่อับชื้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนถ้ามีอาการแสบคันมากควรไปพบแพทย์ถ้าแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดมาก มีเลือดออกผิดปกติจากช่องคลอดร่วมด้วย